שמש חצופה
בוקר רץ בשביל הרים,; הוא רכוב על אופניו.; אל מעבר למרומים,; הוא דוחף אחרון כוכב.; שמש עצלנית בוהקת,; מפהקת, עייפה:; "תנו לישון מעט בשקט",; היא לוחשת, חצופה.; פה, פה, פה, פה, חצופה.; וציפור קטנה, שובבת,; חיש מהר פרשה כנפיים,; אל חמה היא מתגנבת,; כדי למשוך לה בקרניים.; אז השמש נבהלה,; חיש מן המיטה נפלה.; ובשביל, בין ההרים,; מתגלגלת סגלגלה.; לה, לה, לה, לה, סגלגלה.; מתגלגלת היא שעה,; מתגלגלת שעתיים.; עם עולם היא מתראה,; עד שעות בין הערביים.; אז הבוקר על אופניים,; נעלם בשביל הרים,; ואחר הצהרים,; סר לכמה רגעים.; כמה, כמה, כמה, כמה, רגעים.; לא מספיק לומר מילה,; ערב בא במקהלה.; ודוחף במרפקים,; צהרים מסמיקים.; עם הערב בא הליל,; וירח עם כוכב.; יציירו באור וצל,; יום חדש, על כל גווניו,; יום חדש, על כל גווניו,; יום חדש.; 